kardosdrur/scandi-wiki huggingface dataset:
Azygossystemet

Azygossystemet er et venøst cirkulationssystem som får sit navn fra det græske udtryk azygos, som betydder uparret. Den består af de tre vener der forløber langs rygsøjlen: vena azygos på højre side og vena hemiazygos samt vena hemiazygos accesoria på venstre side. Både vena azygos og vena hemiazygos begynder ved T12, og er direkte fortsættelser af vena lumbalis ascendens.

Azygossystemet modtager venøst drænage fra hele indervæggen i brystkassen og dræner desuden også organerne i mediastinum posterius.

Hele systemet dræner ind i vena cava superior via vena azygos.

Klinisk relevans 
Azygossystemet, de venøse plekser omkring rygsøjlen, vena cava inferior og vena cava superior anastomoserer livligt med hinanden og der opstår en kollateral cirkulation som resultat. Med stiget venøst blodtryk i en af disse systemer, eksempeltvist ved blodprop, kan blodet i stedet løbe igennem plexus venosus vertebralis internus igennem rygsøjlen for at finde en ublokeret vene. Da plexus venosus vertebralis internus er klapløst, kan dette foregår i alle retninger, og der kan opstå infektions- og cancerspredninger til rygsøjlen og hovedet via denne kolateralle cirkulation.

Referencer 

Anatomi
Vener i azygossystemet
Brigach

Brigach er en flod i delstaten Baden-Württemberg i det sydlige Tyskland og er den korteste af de to floder, som danner Donau. Brigach har sit udspring i en højde af 925 meter over havet i St. Georgen i Schwarzwald. Undervejs passerer Brigach byen Villingen-Schwenningen og efter 43 kilometer løber den sammen med Breg i Donaueschingen og fortsætter herfra som Donau.

Floder i Baden-Württemberg
Donaus bifloder
Breg

Breg er en flod  i Schwarzwald i delstaten Baden-Württemberg i Tyskland. Breg har sit  udspring i 1.078 meters højde, seks kilometer fra Furtwangen. Efter 49 kilometer møder Breg floden Brigach i Donaueschingen, og sammen danner de to floder Donau. Heraf kommer udtrykket "Brigach und Breg bringen die Donau zuweg" (Brigach og Breg bringer Donau på vej).

Bregs afvandingsområde er 291,2 km². Kilden ligger 100 meter fra vandskellet Rhinen/Donau og 900 meter fra kilden til Elz, som munder ud i Rhinen. 

Breg er længere end Brigach og bliver derfor af mange kaldt Donaus geografiske udspring. Den officielle kilde til Donau findes i Donaueschingen.

Floder i Baden-Württemberg
Donaus bifloder
Nordaustlandet

Nordaustlandet er den næststørste ø på Svalbard med et areal på 14.500 km². Som navnet siger, ligger øen nordøst for Spitsbergen.

Meget af Nordaustlandet ligger under de store isbræer Austfonna, Vestfonna og Sørfonna. Resten af øen er tundra, hvor Svalbard-Rensdyr og hvalrosser holder til. Austfonna er Europas største isbræ og den tredjestørste indlandsis i verden (efter Antarktis og Grønland). Isbræen er 8200 km² stor, optil 560 meter tyk (lidt mindre end 300 i snit) og har et tværmål på 200 km.

Øen er ubeboet.

Nordaustlandet og øerne omkring er en del af Nordaust-Svalbard naturreservat.

Eksterne henvisninger 

 Nordaustlandet vest  og øst hos Svalbard Images.

Øer på Svalbard
Per Holm Knudsen

Per Holm Knudsen (født 18. december 1945 i København) er en dansk forfatter, psykoterapeut og sexolog. Gift med skuespilleren Hanne Windfeld.

Børnebilledbøger 
 Den lille blå bil (Borgens Forlag 1969)
 Palmen Joachim (Borgens Forlag 1970)
 Sæbeboble grøn og sæbeboble rød (Borgens Forlag 1970)
 Ballonen Bubi (Borgens Forlag 1970)
 Sådan får man et barn (Borgens Forlag 1971)
 Da solen stod op om natten (Borgens Forlag 1971)
 Frøen Jakob (Borgens Forlag 1972)
 Rødspætten Katinka (Borgens Forlag 1972)
 Musen Malle (Borgens Forlag 1973)
 En muldvarp (Borgens Forlag 1982)

Ungdomsroman 
 Conni og bolighajen (Borgens Forlag 1974)

Noveller 
 Børnelokkeren (1979) i antologien Med egne øjne og andre noveller, Borgen
 Og så kan man ikke blive soldat (1979) i antologien Dumme tøser, Jespersen og Pios forlag
 Krig i København (1980) i antologien Billeder fra 60'erne, Forlaget Delta – ny udvidet udgave Branner & Koch (2004)
 Den første kamp (1980) i antologien , Forlaget Oktober
 Langt ude ... i skoven (1982) i antologien Malurt, Forlaget Tellerup

Oversættelser 
 Sven Wernström: Fjendens sprog (1975), Forlaget GMT
 Sven Wernström: Om at skrive som håndværk (1979), Høst og Søn
 Ulf Nilsson: En kamp for livet (1982), Høst og Søn

Andre bøger 
 B. Ørn: Conni og bolighajen, Pædagogiske arbejdsmapper, nr. 15, (1976) GMT (Bidrag)

Fagbøger 
 Sara Skaarup & Per Holm Knudsen: 100 myter om sex (2018), FADL's Forlag

Priser 
Kulturministeriets Børnebogspris 1972 for Sådan får man et barn

Hammel byråd 
Medlem af Hammel byråd 1978-1985 for Tværsocialistisk Liste (Liste T)

Ekstern henvisning 
 Hjemmeside
 Biografi

Sexologer
Psykoterapeuter
Personer fra København
Børnebogsforfattere fra Danmark
Novelleforfattere fra Danmark
Dansksprogede forfattere fra Danmark
Modtagere af Kulturministeriets Børnebogspris
Øster Jølby

Øster Jølby er en lille by på øen Mors med , beliggende 20 kilometer syd for Thisted og 10 kilometer nordvest for Nykøbing. Nabobyen Erslev ligger to kilometer mod øst.

Byen ligger i Region Nordjylland og hører til Morsø Kommune. Øster Jølby er beliggende i Øster Jølby Sogn.

Om byen 
Byen er kendt for Det Ottekantede Forsamlingshus, et ottekantet og fredet forsamlingshus fra 1876 og dermed et af Danmarks ældste.

Personer fra Øster Jølby 
 Frode Jakobsen
 Rune Haaning Thøgersen

Kilder 

Byer i Morsø Kommune
Erslev (Morsø Kommune)

Erslev er en landsby på limfjordsøen Mors med , beliggende 22 kilometer syd for Thisted og otte kilometer nordvest for Nykøbing. Nabobyen Øster Jølby ligger to kilometer mod vest.

Byen ligger i Region Nordjylland og hører til Morsø Kommune. Erslev er beliggende i Erslev Sogn.

Kilder 

Byer i Morsø Kommune
Honda Civic (5. generation)

Honda Civic er en lille mellemklassebil fra Honda. Denne artikel omhandler den femte generation, som var i produktion fra oktober 1991 til september 1995.

Generelt 
Bagenden på tredørsmodellen er udstyret med en horisontalt delt bagklap (en såkaldt "alligator-bagklap"). På sikkerhedssiden er femte generation udstyret med ABS og airbags.

Motorprogrammet i tredørsmodellen omfatter flere motorer fra en 1,3-liters karburatormotor med 75 hk op til en 1,6-litersmotor med to overliggende knastaksler og VTEC-teknik med 160 hk, mens sedanen dækker fra 90 til 160 hk. Med denne generation blev der introduceret to nye VTEC-motorer, en SOHC VTEC- og en VTEC-E-motor.

CRX-modellen kom på markedet i 1992 som topersoners roadster med aftageligt tag og VTEC-motor med 160 hk og et maksimalt omdrejningstal på 7600 omdr./min.

I januar 1994 blev Civic-serien udvidet med en coupé.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Civic i årgangene 1992 til 1995 klassificeret som følger:
 1999: Mindst 20 % dårligere end middelbilen
 2001: Mindst 40 % dårligere end middelbilen
 2003: Mindst 15 % dårligere end middelbilen
 2005: Mindst 15 % dårligere end middelbilen
 2007: Dårligere end middelbilen
 2009: Dårligere end middelbilen
 2011: Dårligere end middelbilen
 2013: Mindst 40 % dårligere end middelbilen
 2015: Mindst 40 % dårligere end middelbilen
 2017: Mindst 40 % dårligere end middelbilen
 2019: Mindst 20 % dårligere end middelbilen

Versioner

Tredørs (hatchback)

Firedørs (sedan)

Coupé

Targa 

Fra marts 1992 til december 1998 tilbød Honda CRX-modellen (også kaldet "Civic del Sol") til den sportsligt orienterede køberkreds. Modellen er baseret på en forkortet platform fra Civic hatchback og findes i to effekttrin, som på forskellige markeder opnås med forskellige motorer. I Nordamerika findes desuden en tredje, mindre motor. Siden S800's tid tilbød Honda således igen en cabriolet. Motorerne er også her kombineret med femtrins manuel eller firetrins automatisk gearkasse. Taget kan fjernes både manuelt og elektrisk.

Referencer

Litteratur 
 Automobil Revue. Katalog 1995 og 1997 (på tysk og fransk).
 Bil-Revyen 1995. Bilen Motor & Sport, 15. oktober 1994. .
 Honda Civic instruktionsbog. Honda Auto Import A/S, maj 1994.

Eksterne henvisninger 

5. generation
Små mellemklassebiler
Coupéer
Forhjulstrukne biler
Biler introduceret i 1991
Biler fra 1990'erne
Karby

Karby er en landsby på det vestlige Mors i Limfjorden med . Karby er beliggende 35 kilometer syd for Thisted og 20 kilometer vest for Nykøbing. Med færge er der 10 kilometer til Hurup mod vest.

Byen ligger i Region Nordjylland og hører til Morsø Kommune. Karby er beliggende i Karby Sogn.

Personer fra Karby 
 Morsø Kommunes tidligere borgmester Egon Pleidrup Poulsen (1950-2010) blev født i Karby.

Eksterne henvisninger 
 Morsø Kommune

Kilder 

Byer i Morsø Kommune
Redsted

Redsted er en landsby på det vestlige Mors i Limfjorden med , beliggende syv kilometer øst for Karby og 15 kilometer vest for Nykøbing.

Byen ligger i Region Nordjylland og hører til Morsø Kommune. Redsted er beliggende i Redsted Sogn.

Eksterne henvisninger 
 Redstedbeboerforening.dk

Kilder 

Byer i Morsø Kommune
Øster Assels

Øster Assels er en landsby på det sydlige Mors i Limfjorden med under 200 indbyggere (2013) , beliggende syv kilometer syd for Redsted og 17 kilometer sydvest for Nykøbing.

Landsbyen ligger i Region Nordjylland og hører til Morsø Kommune. Øster Assels er beliggende i Øster Assels Sogn.

Kilder 

Lokaliteter i Morsø Kommune
Byer og bydele med genforeningssten
Jørl

Jørl, Hjørdel (dansk) eller Jörl (tysk) er en landsby og kommune beliggende på gesten få km sydvest for Flensborg i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Eggebæk kommunefællesskab (Amt Eggebek). Landsbyen er sogneby i Jørl Sogn (Hjørdel Sogn). Sognet lå i Ugle Herred (Flensborg Amt), da Slesvig var dansk indtil 1864.

Geografi 

Til kommunen hører landsbyerne Sore Jørl (Großjörl), Lille Jørl (også Jørl Kirke, Kleinjörl), Povlsgab (Paulsgabe), Rimmelsbjerg (Rimmelsberg), Rubøl eller Rugbøl (Rupel), Stiglund (Stieglund) og Søndermose (Südermoor). Den lille Jørl Å (Kirkebæk) er en biflod til Jerrisbæk, som efter få km udmunder i Trenen. Nord for kommunen ligger Eggebæk.

Jorden er let og sandet, med store hede- og mosestrækninger. Omkring Jørl findes desuden enkelte skove som Rubøl Skov. Blandt kommunens seværdigheder er det cirka 7 kvadratkilometer store klitområde ved Rimmelsbjerg (Rimmelsberg), hvorfra der er et fint udsigt over området (Rimmelsbjerg Klit). Rimmelsbjerg er den højeste punkt i sognet.

Historie 
Jørl/Hjørdel blev første gang nævnt i 1240 som Jorlum. I 1462 findes formen Iorle. Den Danske Atlas skriver Jordel. Navnet er afledt af olddansk iørul (svarende til oldnordisk jǫrvi) og betyder sand, grus, sandbanke. Navnet kan også tolkes som indhegnet mark, hvori hele byens hjord dreves ind om natten. Forleddet Ru- i Rubøl kan være et dyrenavn (oldnordisk hrútr≈vædder), et kaldenavn (Ruki) eller er afledt fra nordfrisisk ruuke (≈sandbunke).

Jørl Kirke er første gang nævnt 1240.

Billeder

Referencer
Vils (Mors)

Vils er en landsby på det sydlige Mors i Limfjorden med , beliggende seks kilometer øst for Redsted og ni kilometer vest for Nykøbing.

Byen ligger i Region Nordjylland og hører til Morsø Kommune. Vils er beliggende i Vejerslev Sogn.

Kilder 

Byer i Morsø Kommune
Noise

Noise er en musikgenre som anvender lyde, der under normale omstændigheder er anset som ubehagelige eller plagsomme. Musikgenrens navn, noise, eller støj på dansk, anses som en selvmodsigelse, da "støj" normalt defineres som uønsket larm, og musik generelt er direkte modsat. Noisekunstneren Masami "Merzbow" Akita har i denne forbindelse kommenteret: "Hvis du med 'støj' (noise) mener ubehagelig lyd, så er popmusik støj for mig." Noise udgør ofte også en den af industrialmiljøet, uden dog nødvendigvis at være en fast bestanddel.

Se også 
 Støjrock

Musikgenrer
Metal: A Headbanger's Journey

Metal: A Headbanger's Journey er en canadisk dokumentarfilm fra 2005. Den omhandler metal som ikke blot musik, men som socialt fænomen, og forsøger at forklare dette for udenforstående. Filmen blev lavet af antropologen Sam Dunn, som selv har været "metalhead" siden han var 12 år gammel.

Eksterne henvisninger 
 

Dokumentarfilm
Canadiske film fra 2005
Heavy metal
Musikfilm
Frøslev (Mors)

Frøslev er en landsby på det centrale Mors i Limfjorden med , beliggende fem kilometer syd for Øster Jølby, ni kilometer vest for Nykøbing og 23 kilometer syd for Thisted.

Byen ligger i Region Nordjylland og hører til Morsø Kommune. Frøslev er beliggende i Frøslev Sogn.

Kilder 

Byer i Morsø Kommune
Sejerslev

Sejerslev er en landsby på det nordøstlige Mors i Limfjorden med , beliggende 31 kilometer øst for Thisted og 16 kilometer nord for Nykøbing.

Byen ligger i Region Nordjylland og hører til Morsø Kommune. Sejerslev er beliggende i Sejerslev Sogn.

Kilder 

Byer i Morsø Kommune
Flade (Mors)

Flade er en landsby på det nordlige Mors i Limfjorden med under 200 indbyggere (2010) . Flade er beliggende 24 kilometer syd for Thisted og 13 kilometer nord for Nykøbing Mors.

Landsbyen ligger i Region Nordjylland og hører under Morsø Kommune. Flade er beliggende i Flade Sogn.

Kilder

Eksterne henvisninger 
 Flades hjemmeside .

Lokaliteter i Morsø Kommune
Byer og bydele med genforeningssten
Jon Nödtveidt

Jon Andreas Nödtveidt (28. juni 1975 – 13. august 2006) var en svensk musiker. Bedst kendt som den ledende guitarist og sanger i det svenske melodisk black metal-band Dissection, som han dannede i 1989 sammen med bassisten Peter Palmdahl.

Han var også aktiv i flere andre metalbands, herunder The Black (som Rietas), De Infernali, Nifelheim, Ophthalamia (som Shadow), Satanized, Siren's Yell, og Terror, et grindcore band med medlemmer fra At the Gates.

Han var også journalist for Metal Zone, hvor han var ansvarlig for at skrive om den voksende black metal-scene. Han var også satanist, og var et af de tidligste medlemmer af det sataniske samfund som dengang hed Misanthropic Luciferian Order, senere ændret til Temple of the Black Light.

Nödtveidt blev i 1997 dømt for medskyldig i mordet, på en 38-årig algerisk homoseksuel. Han blev løsladt fra fængslet i 2004 og gendannede derefter Dissection.

16. august 2006 blev han fundet død i sin lejlighed i Hässelby, ved et tilsyneladende selvforskyldt skudsår mens han sad i en cirkel af oplyste stearinlys.

Sangen "Via the End" fra albummet Night Electric Night af Deathstars blev skrevet af Jons bror, Emil Nödtveidt, til minde om sin bror.

Fodnoter 

Black metal-musikere
Guitarister fra Sverige
Sangere fra Sverige
Satanister
Mordere fra Sverige
Tødsø

Tødsø er en landsby på det østlige Mors i Limfjorden med , beliggende 26 kilometer syd for Thisted og 5 kilometer nord for Nykøbing.

Byen ligger i Region Nordjylland og hører til Morsø Kommune. Tødsø er beliggende i Tødsø Sogn.

Lidt vest for Tødsø ligger Morsø Flyveplads og sydvest for landsbyen ligger et industrikvarter, hvor blandt andre KPK Døre og Vinduer holder til.

Kilder 

Byer i Morsø Kommune
Sundby Mors

Sundby er en lille by på det nordlige Mors i Limfjorden med , beliggende 14 kilometer syd for Thisted og 16 kilometer nord for Nykøbing.

Byen ligger i Region Nordjylland og hører til Morsø Kommune. Sundby er beliggende i Sundby Sogn.

Vilsundbroen ligger umiddelbart vest for Sundby.

Kilder 

Byer i Morsø Kommune
Lussing

En lussing er en slags fysisk afstraffelse, hvor den afstraffede person får et slag på kinden med en flad hånd.

I gamle dage kunne børn få en lussing som afstraffelse i skolen og i hjemmet. En lussing kan også være en form for voldeligt overgreb, der intet har med straf at gøre, men tilføjes en person som en  magtdemonstration, eventuelt et led i torturering af fanger under forhør.

Lussing kan også bruges i overført betydning. Hvis man f.eks. lider et betydeligt økonomisk tab eller ens indtægt falder drastisk, så man har svært ved at få økonomien til at hænge sammen, så taler man om en økonomisk lussing.

Se også 

Korporlig afstraffelse
Vold
Link 11

Link 11 er et militært halv dupleks datalinksystem benyttet i NATOs medlemslande. Systemet bliver i Danmark brugt primært af Søværnet.

Link 11 blev udviklet i starten af 1960'erne af US Navy og er i stand til at udveksle spor mellem forskellige enheder. Systemet er i stand til at udveksle sporene i næsten real time. Link 11 er standardiseret i Standardization Agreement (STANAG) 5511.

Link 11 benytter UHF eller HF-radioforbindelser til at udveksle de digitale informationer, via en Net Control Station (NCS) der styrer hvem der udsender deres informationer hvornår, således at de deltagende enheder ikke udsender samtidig og derved jammer hinanden. På grund af den lave dataoverførselshastighed og sårbarhed overfor ECM er systemet teknisk set forældet. Det skal erstattes af Link 16 og Link 22. Ikke desto mindre er systemet brugt af mange flåder som benytter systemet som den primære kilde til at udveksle information i næsten real time.

I Danmark er HDMS Thetis (F357), Absalon-klassen og Flyvefisken-klassen i MCM-, og Kamprollen udrustet med Link 11. Fregatterne af Iver Huitfeldt-klassen vil også blive udrustet med systemet.

Eksterne links 
 fas.org: Tactical datalinks (engelsk) 

Datatransmission
Militær
Søværnet
Link 22

Link 22 er en NATO-Kommunikationsstandard til dataoverførsel mellem militære enheder.

Udviklingen af Link 22 begyndte i 1992 under navnet NATO Improved Link 11 (NILE) der skulle erstatte det teknologisk forældede Link 11. Systemet er bygget til at være kompatibelt med Link 16. De medvirkende NATO-lande er Canada, Frankrig, Tyskland, Italien, Spanien, Storbritannien og USA.

Link 22 transmitterer sine data i et fast 9 Byte langt datapakke, som er kompatibel med Link 16 og ECM-sikkert. Når systemet arbejder sammen med et Link 16 system vil det benytte TDMA protokollen. Link 22 kan transmittere data over HF eller UHF. UHF er brugt til nære forbindelser (synsvidde) og HF-forbindelsen til afstande på op til 450 kilometer.

Skibene i Absalon-klassen og Iver Huitfeldt-klassen er forberedt til Link 22.

Eksterne links 
Link22.org (engelsk)  
 Northrop Grumman: Link 22 International Government-Off-The-Shelf products presentation (engelsk) 
Rockwell Collins: Link 11/Link 22 modem (SPC) (engelsk)
DRS: Link 11/Link 22 modem (SPC) (engelsk) 
Telefunken RACOMS: Link 22 modem (SPC) (engelsk)

Militær
Datatransmission
Søværnet
Diesel (tøjfirma)

Diesel er et italiensk tøjmærke, der blev etableret i 1978 af Renzo Rosso, og hører hjemme i Molvena i det nordlige Italien. Visionen var, at denim skulle gå fra at være arbejdstøj til en luksuriøs beklædning. I 1979 blev herrekollektion lanceret, og med en lancering af en kvindelig kollektion i 1989 blev Diesel ved med at vokse sig større. Diesel er specielt kendt for deres måde at gribe reklameverdenen an på. Der er både ironi og oprør med normer at spore.

i 1995 åbnede Diesel deres online webshop, og blev dermed det første mode brand til at gå den vej.

Ekstern henvisning 

 Diesels hjemmeside  

Tøjmærker
Etableret i 1978
Beklædningsvirksomheder fra Italien
Jönssonligan

Jönssonligan er en svensk filmserie inspireret af Olsen-banden. Der har i alt været otte film i serien, udover fire film med en børneversion af banden. I 2015 kom en film om Jönssonligan hvor man ser helt bort fra de tidligere film. De tidligere film var alle komedier men den nye film Jönssonligan – Den perfekta stöten er en thriller.

Film
Varning för Jönssonligan (1981)
Jönssonligan & Dynamit-Harry (1982)
Jönssonligan får guldfeber (1984)
Jönssonligan dyker upp igen (1986)
Jönssonligan på Mallorca (1989)
Jönssonligan & den svarta diamanten (1992)
Jönssonligans största kupp (1994)
Jönssonligan spelar högt (2000)

Genstart 1
Jönssonligan – Den perfekta stöten (2015)

Genstart 2
Se upp för Jönssonligan (2020)

Lilla Jönssonligan 
Film med Jönssonligan som børn
Lilla Jönssonligan och cornflakeskuppen (1996)
Lilla Jönssonligan på styva linan (1997)
Lilla Jönssonligan på kollo (2004)
Lilla Jönssonligan och stjärnkuppen (2006)

Se også
Olsenbanden (Norge)

Filmserier
Branikald

Branikald var et russisk black metal-band bestående af Kaldrad Branislav (hvis navn bandnavnet er en sammensætning af) og trommeslageren 'Wizard'. Bandet var medlem af den såkaldte BlazeBirth Hall.

Medlemmer 
 Kaldrad Branislav
 Wizard – trommer

Diskografi

Demoer 
 1994: Stormheit
 1995: To Kampf

Studiealbum 
 1995: Varg Fjerne a Tornet
 1996: Rdjandalir
 1996: Kveldulv
 1997: Av Vinterkald
 1998: Life Betrayal to the Life Denial 1998: The Mead of Misanthropy 1999: Frost Vision 2000: The Strings of Inspiration Sing 2000: Rising up the Thing of the Winds 2000: Tingov Naslazhdajas Rasprej 2001: Triumf Voli Splitalbum 
 2004: Hammerkrieg'' (med Forest, Nitberg, Raven Dark og Rundagor)

Eksterne henvisninger 
 

Black metal-grupper
Metalgrupper fra Rusland
Nynazistisk musik
Musikgrupper fra 1993
Afføringsmiddel

Afføringsmiddel, også kaldt laksativ , eller laksantia, er et middel for at fremme afføring, såkaldt defækation. Afføringsmidler bruges ved forstoppelse og før visse undersøgelser og operationer.

Typer 
Det findes adskillige typer af afføringsmidler.

Bulkmidler 
 Volumenøgende middel er midler, som tiltrækker væske i tarmen, og som fører til at der kommer mere afføring. Tarmindholdet udvides og stimulerer tarmvæggen og bevægelserne i den (den såkaldte Peristaltik). Sådanne afføringsmidler kan være kostfiber (for eksempel hvedeklid), hørfrø, loppefrø
 Andre vandbærende midler trækker også væske til sig. Sådanne midler kan være magnesiumsulfat og sukkerarter som mannitol, sorbitol og laktulose.

Stimulerende midler 
 Smørende og blødgørende afføringsmidler er olier som blødgør og smører tarmene sådan at tarmindholdet glider lettere. Smørende afføringsmidler kan for eksempel være flydende petroleum.
 Irriterende afføringsmidler, eller midler som stimulerer sekretproduktionen og motorikken i tarmene, vil irritere og stimulere slimhinderne og øge aktiviteten. Det kan være lakseolier og lægemidler som Pursenid, Toilax og Dulcolax.

Desuden er daglig fysisk aktivitet og rigelig med væske fremmende for afføringen.

Se også 
 Laksantia
 Forstoppelse
 Tarm
 Peristaltik
 Afføring

Eksterne henvisninger 
Læs mere om laksantia på medicin.dk
Pour le Mérite

Pour le Mérite (fransk: For dåden) eller Blauer Max (Blå Max) er en tysk orden, der blev indstiftet i Preussen i 1667. Den var landets højeste militære fortjenstorden og blev særligt berømt under 1. verdenskrig. Ordenstegnet udgøres af et blåt emaljeret malteserkors med et kronet F på øverste arm og teksten Pour le Mérite spredt over de tre øvrige. Den bæres i et ordensbånd i sort og sølv.

Ordenen var både civil og militær indtil kong Frederik Vilhelm den 3. i 1810 kundgjorde, at ordenen herefter kun skulle tildeles tjenestgørende militært personel. I 1842 indstiftede Frederik Wilhelm den 4. ordenens såkaldte fredsklasse Pour le Mérite für Wissenschaften und Künste med de tre sektioner humaniora, naturvidenskab og kunst. En af de mest berømte kunstnere, der fik ordenen var Käthe Kollwitz. 

Under 1. verdenskrig blev ordenen særligt tildelt piloter i Luftstreitkräfte, der havde nedskudt fjendtlige fly. Max Immelmann blev den første modtager, hvorefter ordenen blev kendt som Blauer Max. Hermann Göring modtog den også. Modtagerne var pålagt at bære den, når de var i uniform.

Pour le Mérite blev afskaffet med kejserens abdicering den 9. november 1918, men i 1952 blev den genindstiftet af præsident Theodor Heuss. Der har siden været en begrænsning for, hvor mange der kan besidde ordenen samtidigt.

Danskere, der har været dekoreret med ordenen, er H.C. Ørsted, Adam Oehlenschläger, J.N. Madvig og Niels Bohr.

Eksterne henvisninger 

Kongeriget Preussen
Ordener, dekorationer og medaljer fra Tyskland
Etableret i 1667
Ophørt i 1918
Etableret i 1952